威爾斯親王醫院

威爾斯親王醫院係香港一間公立全科醫院，1984年啟用，由當時係英國王儲嘅查理斯三世揭幕，而家由醫院管理局管理，係新界東聯網其中一間醫院，地址係新界沙田銀城街30-32號，係香港中文大學教學醫院。

簡介
威爾斯親王醫院喺1984年正式成立，係一間全科醫院，為新界東居民提供醫療服務。醫院同時設有包玉剛爵士癌症中心同包黃秀英女士兒童癌症中心，提供先進嘅癌症治療設施，推行癌症研究同教育；而賽馬會創傷及急症中心亦為受創傷同情況危急嘅病人提供綜合緊急醫療服務；醫院嘅專科門診係李嘉誠專科診所。此外，威爾斯親王醫院係香港中文大學醫學院嘅教學醫院，並附設產科學校為護士進行培訓。

服務範圍
24小時急症服務

專科服務
麻醉科
解剖及細胞病理科
化學病理科
內鏡中心
放射診斷影像科
耳鼻喉科
家庭醫學
內科及藥物治療科
微生物科
婦產科
臨床腫瘤科
創傷及矯形外科
眼科及視覺科學
兒科
精神科
外科

交通
港鐵：第一城站
九龍巴士：73A、80K、82K、84M、85A、86、89X、89S
專線小巴：804、808、808P、811、811A

官方網頁
 醫院管理局：威爾斯親王醫院

香港醫院
教學醫院
圓洲角